Peter Wilson (skytter)

Peter Robert Russell Wilson (født 15. september 1986 i Dorchester, Dorset) er en britisk skytter som deltar i øvelsen dobbeltrap. Wilson satte nye verdensrekord i øvelsen med 198 av 200 treff i et verdenscupstevne i Tucson, Arizona i mars 2012. Under Sommer-OL 2012 vant han øvelsen etter å ha tatt ledelsen fra starten.

 Unge år 
Wilson ble født i Dorset i 1986 og begynte å skyte på oppfordring fra sin far, etter at han måtte slutte med squash og cricket på grunn av en skulderskade etter en ulykke på snowboard. Han vokste opp på foreldrenes gård. Etter bare 4 måneders skyting vant han junior-EM i 2006.

 Skytekarriere 
Peter Wilson ble invitert til Sommer-OL 2008 i Beijing som en del av et nasjonalt rekrutteringsprogram for å forberede unge utøvere på hva de kunne møte senere i karrieren. OL-vinneren i dobbeltrap i 2004, Ahmed Al Maktoum fra De forente arabiske emirater har trent Wilson fra 2008. Han skyter for Southern Counties shooting club.

Wilson ble nummer fire under EM i 2011. Under et verdenscupstevne i Arizona i mars 2012 forbedret han verdensrekorden fra 196 til 198 av 200 treff. Da han tok sølv under et verdenscupstevne i Chile i mars 2012 skaffet han Storbritannia nok en kvoteplass til Sommer-OL 2012.

Etter et prøvestevne på OL-arenaen i april ble Wilson tatt ut på det britiske OL-laget. Gullmedaljen han tok i dobbeltrap 2. august 2012 var den første britiske OL-medaljen i skyting siden lagkamerat Richard Faulds vant øvelsen i Sommer-OL 2000 i Sydney 12 år tidligere.

 Referanser 
http://www.thisissomerset.co.uk/Glorious-gold-medal-Peter-Wilson-London-2012/story-16637175-detail/story.html Glorious gold medal for Peter Wilson in London 2012 double trap shooting
http://www.nettavisen.no/sport/article3444680.ece Wilson best i dobbeltrap
http://www.bbc.co.uk/sport/0/olympics/14220182 100 Team GB contenders for London 2012: Peter Wilson
http://www.bbc.co.uk/sport/0/olympics/19100209 London 2012: Peter Wilson, profile of a shooting star
http://britishshooting.org.uk/athletes/name=Peter_Wilson&d=13  Peter Wilson Bio
http://www.bbc.co.uk/sport/0/shooting/17735698 London 2012: Olympic shooting test event excites Peter Wilson
http://news.bbc.co.uk/sport2/hi/other_sports/shooting/9414502.stm Peter Wilson earns GB an Olympic double trap quota spot
 The ISSF European Championships in Belgrade

 Eksterne lenker 

 Profil på London2012.com
 Profil på BBC Sport Olympics 2012
 Profil på Sports.Yahoo.com
 Profil på www.NBColympics.com

Kategori:Britiske skyttere
Kategori:Olympiske mestere for Storbritannia
Kategori:Medaljevinnere under Sommer-OL 2012
Kategori:Deltakere for Storbritannia under Sommer-OL 2012
Kategori:Skyttere under Sommer-OL 2012
Kategori:Personer fra Dorchester
Kategori:Fødsler i 1986
Kategori:Olympiske medaljevinnere i skyting